Fundur í Rótarýklúbbi Hafnarfjarðar þann 14. janúar 2021 kl. 12.15

Þetta er fundur nr. 18 á starfsárinu og 3581 frá stofnun.

Mættir voru 19 félagar.

Fundurinn er á vegum félaganefndar, formaður hennar er Erlendur Geir Arnarsson.

Sigríður Kristín forseta setti fundinn. Fundurinn er rafrænn Zoomfundur.

Fyrirlesari dagsins er Snorri Sigurðsson, framkvæmdastjóri þróunardeildar Arla.

Snorri er menntaður búfræðingur og búfræðikandídat og hefur unnið lengi við kúabúskap. Hann flutti erlendis 2010 til Danmerkur og hefur nú flust til Nígeríu þar sem hann starfar á vegum Arla. Er hann staddur í Nígeríu þaðan sem hann flytur erindið.

Hann sagði frá Arla sem er fjórða stærsta mjólkurfyrirtækið í heiminum og er í eigu bænda í 7 löndum. Eru stærstir í heiminum í lífrænni mjólk. Aðalmarkaðssvæði er vestur Evrópa en hafa verið að sækja á Asíumarkað (Kína), Rússland og vestur Afríku. Snorri starfaði í Kína um tíma og sagði frá kúabúskap þar. Tiltölulega ný búgrein í Kína og hafa kúabú verið að stækka mikið þar. Sýndi m.a. myndir af kúabúi með 15.000 mjólkandi kúm.

Snorri sagði svo frá starfi sínu í Nígeríu. Þar búa 210 milljónir manns og vöxtur þar næstur á eftir Kína. Ástæða þess að Arla Food er komið þangað. Millistéttin sífellt að stækka og kaupmáttur þannig einnig. Arla hefur verið í Nígeríu í allnokkur ár og er þar að markaðsetja vörumerkið sitt Dano þar. Snorri er sérhæfður í þróunarvinnu með bændum og starfað við það víða. Er að þróa nígerískan landbúnað með heimamönnum. Eru bæði að flytja mjólkurafurðir til Nígeríu og vinna að þróun framleiðslu þar. Snorri sagði nánar frá fjórum verkefnum sem hann stýrir m.a. kúabú sem þeir eru að setja á fót. Ræðir mikilvægi þess að flytja ekki bara inn vörur heldur taka líka þátt í uppbyggingu í landinu.

Að þessu loknu svaraði Snorri fyrirspurnum.

Næsti fundur er 21. janúar 2021 og á að vera þorrablót. Ákveðið að bíða aðeins og sjá hvernig mál þróast með samkomutakmarkanir.

Fundi slitið með hefðbundnum hætti kl. 12:45.